C 77/2
FI
Euroopan unionin virallinen lehti
1.3.2023
V (Ilmoitukset)
KILPAILUPOLITIIKAN TOTEUTTAMISEEN LIITTYVÄT MENETTELYT
EUROOPAN KOMISSIO Ennakkoilmoitus yrityskeskittymästä (Asia M.10796 – GOOGLE / PHOTOMATH) (ETA:n kannalta merkityksellinen teksti)
(2023/C 77/02)
1.
Komissio vastaanotti 21. helmikuuta 2023 neuvoston asetuksen (EY) N:o 139/2004 (1) 4 artiklan mukaisen ilmoituksen sen käsiteltäväksi asetuksen 4 artiklan 5 kohdan nojalla siirretystä ehdotetusta yrityskeskittymästä.
Ilmoitus koskee seuraavia yrityksiä: — Google LLC (Google, Yhdysvallat), joka on yrityksen Alphabet Inc. (Yhdysvallat) määräysvallassa — Photomath, Inc. (Photomath, Yhdysvallat) Google hankkii sulautuma-asetuksen 3 artiklan 1 kohdan b alakohdassa tarkoitetun määräysvallan yrityksessä Photomath.
Keskittymä toteutetaan ostamalla osakkeita.
2.
Kyseisten yritysten liiketoiminnan sisältö on seuraava:
— Google toimii monilla tuotealoilla, kuten mainosteknologia, internetin hakupalvelut, pilvipalvelut, ohjelmistot ja laitteistot.
Google tarjoaa muiden tuotteiden ja palvelujen ohella useita eri aiheisiin, myös tiettyihin matematiikan osaalueisiin, liittyviä koulutustuotteita, kuten sovelluksia, ohjelmia ja digilukutaitovälineitä. — Photomath tarjoaa maksutonta ja premium-versiota kotitehtävissä auttavasta sovelluksesta, jossa älypuhelimen kameraa käytetään symboleja sisältävien matemaattisten tehtävien (algebra, laskenta, graafit jne.) lukemiseen ja tunnistamiseen.
Sovellus tarjoaa sen omien valmiuksien pohjalta käyttäjille vaiheittain eteneviä ratkaisuja.
3.
Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan.
Asiaa koskeva lopullinen päätös tehdään kuitenkin vasta myöhemmin.
4.
Komissio pyytää kolmansia osapuolia esittämään ehdotettua toimenpidettä koskevat huomautuksensa.
Huomautusten on oltava komissiolla 10 päivän kuluessa tämän ilmoituksen julkaisupäivästä.
Huomautuksissa on aina käytettävä seuraavaa viitettä: M.10796 – GOOGLE / PHOTOMATH (1) EUVL L 24, 29.1.2004, s. 1 (”sulautuma-asetus”).